《与吴迪吉诸人赴晁季一陈塘范园之游因成十韵》
宋代·吕本中

春风未寂寞，频枉故人车。客舍轻寒下，村烟宿雨馀。

晓红留隐映，新绿上扶疏。妙墨悬高榜，残章得旧书。

蛟龙忽舒卷，草木自清虚。渺渺登临地，悠悠水竹居。

只今那复有，本自不关渠。塘水空遗庙，鼍淙亦故墟。

同行喜佳士，所到即吾庐。政恐习池饮，风流却未如。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。